CELEX: 52021PC0651
Language: sl
Date: 2021-10-27
Title: Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem s členom 63(1) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani

EVROPSKA KOMISIJA
            Bruselj, 27.10.2021
            COM(2021) 651 final
            2021/0335(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru, ustanovljenem s členom 63(1) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga 
            
            
               Ta predlog se nanaša na sklep o določitvi stališča, ki naj se v imenu Unije zastopa v Skupnem odboru Evropske unije in Palestinske osvobodilne organizacije (v nadaljnjem besedilu: Skupni odbor) v zvezi s predvidenim sprejetjem sklepa o podaljšanju začasnih sprememb iz točke A iz Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani.
            
            
               2.Ozadje predloga
            
            
               2.1.Začasni evro-mediteranski pridružitveni sporazum 
            
            
               Namen Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: začasni pridružitveni sporazum) je spodbujanje trgovine, naložb in skladnih gospodarskih odnosov med pogodbenicama ter s tem njunega trajnostnega gospodarskega razvoja. Sporazum je začel veljati 1. julija 1997.
            
            
               2.2.Skupni odbor Evropske unije in Palestinske osvobodilne organizacije 
            
            
               Skupni odbor Evropske unije in Palestinske osvobodilne organizacije je pooblaščen za sprejemanje odločitev v primerih, določenih v začasnem pridružitvenem sporazumu, in v drugih primerih, ko je to potrebno za doseganje ciljev, določenih v začasnem pridružitvenem sporazumu. Skupni odbor odloča s soglasjem med Unijo in Palestinsko upravo.
            
            
               2.3.Sporazum v obliki izmenjave pisem
            
            
               Namen Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani (v nadaljnjem besedilu: sporazum v obliki izmenjave pisem) sta nadaljnja liberalizacija trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi ter sprememba pridružitvenega sporazuma. Sporazum v obliki izmenjave pisem je začel veljati 1. januarja 2012.
            
            
               Točka C, odstavek 1(a), sporazuma v obliki izmenjave pisem pooblašča Skupni odbor, da se odloči za podaljšanje začasnih sprememb za dodatno obdobje. Pogodbenici sta 10. decembra 2020 v Skupnem odboru izrazili namero o podaljšanju začasnih sprememb.
            
            
               2.4.Predvideni akt Skupnega odbora
            
            
               Skupni odbor sprejme sklep o podaljšanju sporazuma v obliki izmenjave pisem za 10 let (v nadaljnjem besedilu: predvideni akt).
            
            
               Potreba po spodbujanju gospodarskega in socialnega razvoja na Zahodnem bregu in v Gazi je še vedno prisotna. To velja še zlasti po nedavnih izbruhih nasilja v Gazi in njeni okolici. Spodbujanje gospodarskega in socialnega razvoja na Zahodnem bregu in v Gazi bi lahko prispevalo k večji politični stabilnosti v regiji. Sporazum v obliki izmenjave pisem je bil prvotno sklenjen za obdobje desetih let. Glede na trajne ekonomske težave na Zahodnem bregu in v Gazi ter da bi čim bolj povečali stabilnost in gotovost pri načrtovanju, bi bilo sporazum v obliki izmenjave pisem najbolj učinkovito podaljšati za 10 let. Zato je namen predvidenega akta podaljšati začasno liberalizacijo trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi za nadaljnjih 10 let. 
            
            
               Predvideni akt bo za pogodbenici zavezujoč v skladu s členom 63(2) začasnega pridružitvenega sporazuma. 
            
            
               3.Stališče, ki se zastopa v imenu Unije
            
            
               Stališče, ki se zastopa v imenu Unije, je sprejetje osnutka sklepa Skupnega odbora, ki je priložen kot priloga. 
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. 
            
            
               4.1.2.Uporaba v obravnavanem primeru
            
            
               Skupni odbor je organ, ustanovljen z mednarodnim sporazumom. Ustanovljen je bil s členom 63 začasnega pridružitvenega sporazuma.
            
            
               Akt, ki naj bi ga sprejel Skupni odbor, bo zavezujoč v mednarodnem pravu v skladu s členom 63(2) začasnega pridružitvenega sporazuma in je zato akt s pravnim učinkom. 
            
            
               Predvideni sklep ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na blagovno menjavo in sta zato v celoti zajeta v področje uporabe skupne trgovinske politike iz člena 207 PDEU. Pooblastila za sklepanje mednarodnih sporazumov so določena v odstavku 4, prvi pododstavek, navedenega člena.
            
            
               Materialna pravna podlaga za predlagani sklep je zato člen 207(4), prvi pododstavek, PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               5.Objava predvidenega akta
            
            
               Ker bo akt Skupnega odbora spremenil sporazum v obliki izmenjave pisem, ga je po sprejetju primerno objaviti v Uradnem listu Evropske unije.
            
            
               2021/0335 (NLE)
            
            
               Predlog
            
         
         
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru, ustanovljenem s členom 63(1) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: začasni pridružitveni sporazum) je Unija sklenila s sklepom Sveta z dne 2. junija 1997
                  1
               , veljati pa je začel 1. julija 1997.
            
            
               (2)S členom 63 začasnega pridružitvenega sporazuma je bil ustanovljen Skupni odbor, ki je pooblaščen za sprejemanje zavezujočih odločitev v primerih, določenih v začasnem pridružitvenem sporazumu. 
            
            
               (3)Sporazum v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi začasnega pridružitvenega sporazuma (v nadaljnjem besedilu: sporazum v obliki izmenjave pisem) je Unija sklenila s sklepom Sveta z dne 20. oktobra 2011
                  2
               , veljati pa je začel 1. januarja 2012. Začasne spremembe začasnega pridružitvenega sporazuma bodo prenehale veljati 31. decembra 2021.
            
            
               (4)V skladu s točko C, odstavek 1(a), sporazuma v obliki izmenjave pisem lahko Skupni odbor, ustanovljen z začasnim pridružitvenim sporazumom, sprejme podaljšanje začasnih sprememb začasnega pridružitvenega sporazuma s sporazumom v obliki izmenjave pisem.
            
            
               (5)Potreba po spodbujanju gospodarskega in socialnega razvoja na Zahodnem bregu in v Gazi je še vedno prisotna. To velja še zlasti po nedavnih izbruhih nasilja v Gazi in njeni okolici. Spodbujanje gospodarskega in socialnega razvoja na Zahodnem bregu in v Gazi bi lahko prispevalo k večji politični stabilnosti v regiji. Sporazum v obliki izmenjave pisem je bil prvotno sklenjen za obdobje desetih let. Glede na trajne ekonomske težave na Zahodnem bregu in v Gazi ter da bi čim bolj povečali stabilnost in gotovost pri načrtovanju, bi bilo sporazum v obliki izmenjave pisem najbolj učinkovito podaljšati za 10 let. Zato je primerno, da se začasne spremembe podaljšajo za nadaljnjih 10 let.
            
            
               (6)Skupni odbor naj bi sprejel sklep o podaljšanju začasnih sprememb sporazuma v obliki izmenjave pisem za deset let.
            
            
               (7)Primerno je določiti stališče, ki naj se v imenu Unije zastopa v Skupnem odboru, saj bo sklep za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru, temelji na osnutku sklepa Skupnega odbora, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
            
         
         
            
               
                     predsednik
               
            
         
         
            
                  
                     (1)
                  
                        UL L 187, 16.7.1997, str. 1.
               
               
                  
                     (2)
                  
                        UL L 328, 10.12.2011, str. 5.
               
            
      
    ---documentbreak--- 
      
         
               EVROPSKA KOMISIJA
            Bruselj, 27.10.2021
            COM(2021) 651 final
            
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s členom 63(1) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani
            
               
         
         
            
            
               SKLEP št. […]
            
            
               SKUPNEGA ODBORA EVROPSKE UNIJE IN PALESTINSKE OSVOBODILNE ORGANIZACIJE
            
            
               z dne […]
            
            
               o podaljšanju začasnih sprememb iz točke A Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani
            
            
               SKUPNI ODBOR EVROPSKE UNIJE IN PALESTINSKE OSVOBODILNE ORGANIZACIJE JE – 
            
            
               ob upoštevanju Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: začasni pridružitveni sporazum), podpisanega v Bruslju dne 24. februarja 1997, in zlasti člena 63, odstavek 2, Sporazuma, 
            
            
               ob upoštevanju Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani (v nadaljnjem besedilu: sporazum v obliki izmenjave pisem), podpisanega 13. aprila 2011, in zlasti odstavka 1(a) točke C Sporazuma,
            
            
               ob upoštevanju naslednjega: 
            
            
               1.Skupni odbor Evropske unije in Palestinske osvobodilne organizacije (v nadaljnjem besedilu: Skupni odbor) je z odstavkom 1 člena 63 začasnega pridružitvenega sporazuma pooblaščen za sprejemanje odločitev v primerih, določenih v Sporazumu, in v drugih primerih, ko je to potrebno za doseganje ciljev, določenih v Sporazumu.
            
            
               2.Odstavek 1(a) točke C sporazuma v obliki izmenjave pisem določa, da lahko Skupni odbor odloči o podaljšanju začasnih sprememb iz točke A sporazuma v obliki izmenjave pisem.
            
            
               3.Rok za sprejetje take odločitve Skupnega odbora je določen tako, da se lahko gospodarski subjekti prilagodijo novim razmeram, in ne vpliva na pooblastila Skupnega odbora. Obe pogodbenici sta že leta 2020 izrazili namero, da bosta začasne spremembe podaljšali za nadaljnjih deset let.
            
            
               4.Člen 10 poslovnika Skupnega odbora določa možnost sprejemanja odločitev s pisnim postopkom med sejami, če se pogodbenici s tem strinjata –
            
            
               SPREJEL NASLEDNJI SKLEP: 
            
            
               Člen 1
            
            
               Začasne spremembe iz točke A Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani se uporabljajo za nadaljnjih 10 let. 
            
            
               Člen 2
            
            
               1.Ta sklep ima pravne učinke od dneva sprejetja in se uporablja od 1. januarja 2022 [prvi dan po zaključku prvotnega začasnega ukrepa].
            
            
               2.Ta sklep je sestavljen v uradnih jezikih pogodbenic Sporazuma, pri čemer je vsako od teh besedil enako verodostojno.
            
         
         
            
               V [...] 
            
            
               Za Skupni odbor 
            
            
               [predsednik][predsednica]